**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Му йитӧдъяс юкӧнын ӧткымын юалӧм**

**ладмӧдӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Му йитӧдъяс юкӧнын ӧткымын юалӧм ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 2 №, 4210 ст.; 4 №, 4368 ст.; 2007, 12 №, 5269 ст.; 2008, 2 №, 10 ст.; 4 №, 127 ст.; 11 №, 617 ст.; 2010, 24 №, 580 ст.; 2011, 14 №, 350 ст.; 37 №, 976 ст.; 2012, 34 №, 786 ст.; 51 №, 1159 ст.; 2013, 17 №, 353 ст.; 2014, 13 №, 209 ст.; 2015, 4 №, 30 ст.; 11 №, 132 ст.; 2016, 4 №, 49 ст.; 18 №, 250 ст.; 2017, 4 №, 65 ст.; 2018, 7 №, 118 ст.; 14 №, 246 ст.; 2019, 5 №, 60 ст.; 15 №, 210 ст.; 2020, 7 №, 80 ст.; 10 №, 145 ст.; 2021, 10 №, 195 ст.; 22 №, 402 ст.; 2022, 9 №, 119 ст.; 120 ст.; 2023, 5 №, 74 ст.; 8 №, 155 ст.; 2024, 1 №, 9 ст.) татшӧм вежсьӧмъяс:

1. 5 статьяын:

1) 2 юкӧнын:

а) 5 пункт гижны тадзи:

«5) боевӧй тышъясса ветеранъяслы, тайӧ юкӧнлӧн 51 пунктын индӧм йӧз кындзи;»;

б) 51 пункт гижны тадзи:

«51) гражданалы – торъя военнӧй операцияын участвуйтысьяслы, кодъяс лоӧны боевӧй тышъясса ветеранъясӧн, военнослужащӧйяс, йӧз кындзи, кодъяс кырымалісны доброволечьяслӧн формированиеӧ пырӧдчӧм йылысь контракт, коді отсалӧ збыльмӧдны Россия Федерацияса Вооружённӧй Вынъяс водзын пуктӧм могъяссӧ, да йӧз кындзи, кодъяс служитӧны (служитлісны) Россия Федерацияса национальнӧй гвардиялӧн войскаясын да кодъяслӧн эмӧсь полициялӧн торъя нимъяс, кодъяслы торъя военнӧй операцияын участвуйтігӧн заслугаясысь сетӧма Россия Федерацияса Геройлысь, Коми Республикаса Геройлысь ним либӧ кодъясӧс наградитӧма Россия Федерацияса орденъясӧн да кодъяс лоӧны боевӧй тышъясса ветеранъясӧн;

в) содтыны татшӧм сюрӧса 52 пункт:

«52) гражданалы – торъя военнӧй операцияын участвуйтысьяслӧн семьяясӧ пырысьяслы, кодъяс пӧгибнитісны (кувсисны) торъя военнӧй операцияын наӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна, сэк, кор торъя военнӧй операцияын участвуйтысь пӧгибнитӧма (кувсьӧма) му участоксӧ босьтӧм вылӧ сыӧн инӧдсӧ збыльмӧдтӧдз, военнослужащӧйяслӧн семьяясӧ пырысьяс, йӧз кындзи, кодъяс кырымалісны доброволечьяслӧн формированиеӧ пырӧдчӧм йылысь контракт, коді отсалӧ збыльмӧдны Россия Федерацияса Вооружённӧй Вынъяс водзын пуктӧм могъяссӧ, да йӧз кындзи, кодъяс служитӧны (служитлісны) Россия Федерацияса национальнӧй гвардиялӧн войскаясын да кодъяслӧн эмӧсь полициялӧн торъя нимъяс, кодъяслы торъя военнӧй операцияын участвуйтігӧн заслугаясысь сетӧма Россия Федерацияса Геройлысь, Коми Республикаса Геройлысь ним либӧ кодъясӧс наградитӧма Россия Федерацияса орденъясӧн да кодъяс лоӧны боевӧй тышъясса ветеранъясӧн, кодъяс пӧгибнитісны (кувсисны) торъя военнӧй операцияын наӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна.

Тайӧ статьясӧ збыльмӧдӧм могысь:

торъя военнӧй операцияын участвуйтысьяс улын гӧгӧрвосьӧны найӧ, кодъясӧс «Россия Федерацияын частичнӧй мобилизация юӧртӧм йылысь» Россия Федерацияса Президентлӧн 2022 во кӧч тӧлысь 21 лунся 647 №-а Индӧд серти корӧма Россия Федерацияса Вооружённӧй Вынъясӧ мобилизация серти военнӧй служба вылӧ; кодъяс прӧйдитӧны (прӧйдитісны) «Воинскӧй мог да военнӧй служба йылысь» Федеральнӧй оланпаслӧн 38 статья серти кырымалӧм контракт серти военнӧй служба; кодъяс кырымалісны доброволечьяслӧн формированиеӧ пырӧдчӧм йылысь (Россия Федерацияса Вооружённӧй Вынъяс водзын пуктӧм могъяс збыльмӧдӧмын ас кӧсйӧм серти отсалӧм йылысь) контракт;

торъя военнӧй операцияын участвуйтысьяслӧн семьяясӧ пырысьяс улын гӧгӧрвосьӧны татшӧм йӧз:

гӧтыр (верӧс), коді торъя военнӧй операцияын участвуйтысьлӧн пӧгибнитан (кувсян) лун вылӧ вӧлі сыкӧд гижсьӧма, коді эз пет верӧс сайӧ (эз гӧтрась) мӧдысь, да тыр арлыдтӧм челядь, 18 арӧсысь ыджыдджык челядь, кодъяс лоисны вермытӧмъясӧн налы 18 арӧс тыртӧдз, челядь, кодъяслы абу на тырӧма 23 арӧс, кодъяс очнӧя велӧдчӧны велӧдан организацияясын;

бать-мам;

мукӧд йӧз, кодъясӧс ёрд пӧрадокын шуӧма семьяӧ пырысьясӧн, либӧ морт, кодӧс ёрд пӧрадокын шуӧма торъя военнӧй операцияын участвуйтысьӧс збыльысь быдтысьӧн да видзысьӧн, а сідзжӧ йӧз, кодъяс торъя военнӧй операцияын участвуйтысьлӧн пӧгибнитан (кувсян) лун вылӧ, коді пӧгибнитіс (кувсис) торъя военнӧй операцияын сыӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна, лоӧны сылӧн иждивение вылын.

Му участоксӧ сетӧны ӧтувъя эмбурӧ ӧткодь пайӧн торъя военнӧй операцияын участвуйтысьлӧн, коді пӧгибнитіс (кувсис) торъя военнӧй операцияын сыӧн участвуйтігӧн доймӧм (ранитчӧм, доймӧм, контузия) либӧ висьмӧм вӧсна, тайӧ пунктлӧн витӧд абзацын индӧм семьяӧ став пырысьлы.

Семьяӧ пырысьлы (пырысьяслы), коді (кодъяс) лоӧ (лоӧны) торъя военнӧй операцияын пӧгибнитӧм (кувсьӧм) участвуйтысьлӧн батьӧн либӧ мамӧн (бать-мамӧн), му участоксӧ сетӧны ӧтувъя эмбурӧ ӧткодь пайӧн сэк, кор торъя военнӧй операцияын пӧгибнитӧм (кувсьӧм) участвуйтысьлӧн абу (абуӧсь) тайӧ пунктса витӧд абзацын индӧм семьяӧ пырысьыс (пырысьясыс) либӧ найӧ ӧткажитчӧны му участоксӧ сетӧмысь.

Семьяӧ пырысьлы (пырысьяслы), кодӧс (кодъясӧс) ёрд пӧрадокын шуӧма семьяӧ пырысьӧн (пырысьясӧн), либӧ мортлы, коді збыльысь быдтіс да видзис торъя военнӧй операцияын участвуйтысьӧс, коді лоӧ торъя военнӧй операцияын пӧгибнитӧм (кувсьӧм) участвуйтысьлӧн иждивение вылын, му участоксӧ сетӧны ӧтувъя эмбурӧ ӧткодь пайӧн сэк, кор торъя военнӧй операцияын пӧгибнитӧм (кувсьӧм) участвуйтысьлӧн абу (абуӧсь) тайӧ пунктса витӧд да квайтӧд абзацъясын индӧм семьяӧ пырысьыс (пырысьясыс) либӧ найӧ ӧткажитчӧны му участоксӧ сетӧмысь.»;

2) 23 юкӧнын, 3 юкӧнса коймӧд абзацын «2 пунктын» кывъяс вежны «2, 51, 52 пунктъясын» кывъясӧн;

3) 4 юкӧнса нёльӧд абзацын «тайӧ Оланпаслӧн 51 статьяын индӧм» кывъяс киритны;

4) 41 юкӧнын:

а) «51 пунктын» кывъяс вежны «52 пунктын» кывъясӧн;

б) «тайӧ Оланпасын 51 статьялӧн 4 юкӧнса коймӧд абзац серти» кывъяс вежны «Коми Республикаса Веськӧдлан котырӧн урчитӧм пӧрадокын» кывъясӧн;

5) содтыны татшӧм сюрӧса 6 – 8 юкӧнъяс:

«6. Тайӧ статьялӧн 2 юкӧнса 2 пунктын да 22 юкӧнын индӧм гражданалы, кодъясӧс босьтӧма учёт вылӧ кыдзи йӧзӧс, кодъяслӧн эм му участокъяссӧ асэмбурӧ дон босьттӧг сетӧм вылӧ инӧд, налӧн гижӧм сӧгласлун серти сетӧны олан жыръясӧн могмӧдӧм серти социальнӧя отсалан мӧд мера – налы му участок сетӧм пыдди ӧтчыдысь сьӧм мынтӧм.

7. Тайӧ статьялӧн 2 да 22 юкӧнъясын индӧм гражданаӧс кыдзи йӧзӧс, кодъяслӧн эм му участокъяссӧ асэмбурӧ дон босьттӧг сетӧм вылӧ инӧд, учёт вылӧ сувтӧдан пӧрадоксӧ, тайӧ учёт вылысь гражданаӧс киритан пӧрадоксӧ, тайӧ статьяса 2 да 22 юкӧнъясын индӧм гражданалы му участокъяссӧ асэмбурӧ дон босьттӧг сетан пӧрадоксӧ, му участокъяссӧ асэмбурӧ дон босьттӧг сетӧмын ӧткажитан подувъяссӧ, тайӧ статьялӧн 2 юкӧнса 2 пунктын да 22 юкӧнын индӧм гражданалы му участок сетӧм пыдди ӧтчыдысь сьӧм мынтӧм сетан пӧрадоксӧ да ыдждасӧ урчитӧ Коми Республикаса Веськӧдлан котыр.

8. Гражданалы сетӧны Коми Республикаса канму эмбурӧ либӧ муниципальнӧй эмбурӧ пырысь му участокъяссӧ асэмбурӧ дон босьттӧг тайӧ статьяса 2 юкӧнын индӧм подувъясысь ӧти серти.».

2. 51 статьяса 1 – 14 юкӧнъяс киритны.

**2 статья.** **Тайӧ Оланпасыс вынсялӧ сійӧс официальнӧя йӧзӧдан лунсянь.**

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь . В.В. Уйба

Сыктывкар

2024 вося лӧддза-номъя тӧлысь 19 лун

28-РЗ №